РЕПУБЛИКА СРБИЈА

НАРОДНА СКУПШТИНА

Одбор за културу и информисање

27. јун 2025. године

САОПШТЕЊЕ ЗА ЈАВНОСТ

Обавештавамо Вас да ће 16. седница Одбора за културу и информисање, која ће се одржати у **уторак, 1. јула 2025. године са почетком у 12 часова**, **у Малој сали, у Дому Народне скупштине,** бити отворена за сву заинтересовану јавност.

Молимо Вас да своју пријаву за присуство на седници Одбора извршите до понедељка, 30. јуна 2025. године до 15.30 часова, на адресу за пријем електронске поште: nadezda.perovic@parlament.rs.

РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/109-25

27. јун 2025. године

Б е о г р а д

На основу члана 70. став 1. алинеја прва Пословника Народне скупштине

САЗИВАМ

16. СЕДНИЦУ ОДБОРА ЗА КУЛТУРУ И ИНФОРМИСАЊЕ

ЗА УТОРАК, 1. ЈУЛ 2025. ГОДИНЕ, У 12,00 ЧАСОВА

 За ову седницу предлажем следећи

Д н е в н и р е д:

1. Разматрање поднетих приговора на Листу кандидата и листу организација за избор члана Савета Регулаторног тела за електронске медије;
2. Разматрање примљених предлога кандидата за члана Савета Регулаторног тела за електронске медије, поводом мишљења Министарства информисања и телекомуникација број 02-808/25-313 од 18. јуна 2025. године и број 02-808/25-314 од 27. јуна 2025. године, Мишљења Министарства за бригу о породици и демографију број 02-808/25-311 од 18. јуна 2025. године и Мишљења Министарства туризма и омладине, број 02-808/25-309 од 18. јуна 2025. године.

Седница ће се одржати у Дому Народне скупштине, у Београду, Трг Николе Пашића 13, у Малој сали.

Чланови Одбора који нису у могућности да присуствују седници Одбора, треба да о томе обавесте своје заменике у Одбору.

 ПРЕДСЕДНИК

 Невена Ђурић, с.р.